Lav et referat af nedenstående tekst:

Tekst:
Byrådskandidat Kristian Andersen (V) kræver en hårdere indsats mod rockerne efter tirsdagens overfald på en 16-årig dreng i Nørresundby. Aalborg Kommune og politiet bør sætte hårdt mod hårdt og mandsopdække rockergrupper og deres tilholdssteder, mener han. - Når politiet skønner, at det er et selvbestaltet vagtværn af rocker-supportere, der i forsvar går til angreb på en uskyldig aalborgensisk dreng og smadrer hans kranium med flere slag med en murerhammer, er det tid til for alvor at give rockerne og deres supportere tommelskruerne på, siger Kristian Andersen. Allerede før påske begyndte rockere-uroen at ulme, og politiet har løbende anholdt flere personer med tilknytning til både Hells Angels og Bandidos. - Rockernes indbyrdes krig skal ikke fylde byens rum og sprede frygt. Det er Aalborg Kommune og politiet, der skal vise, det er vores by og vores samfund. Der skal være nul-tolerance. De skal have tommelskruerne på, siger Kristian Andersen.

Referat:
Venstrepolitiker kræver nul-tolerance over for rockernes hærgen.